
REFERAT DE APROBARE


[bookmark: _GoBack]UAT Oraş Boldeşti-Scăeni a semnat Contractul de Finanţare nr. 6.847/13.04.2021 pentru proiectul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”- cod SMIS 2014: 126450 în valoare totală de 14.656.321,73, lei (inclusiv TVA), mărită prin Actul Adițional nr. 3 la valoarea 25.658.335,14 lei inclusiv TVA, din care valoarea totală eligibilă 11.963.724,06 lei (inclusiv TVA) .
Prin proiect s-a propus realizarea următoarelor obiective de investiții:
1.	"Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni"
2.	"Centru multifuncţional cultural-educaţional Boldeşti-Scăeni" (fost Club Boldeşti)
3.	"Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni
4.	„Construire trotuar pe Strada Monumentului, Oraş Boldeşti-Scăeni
5.	"Modernizare Strada Liceului”
La această dată obiectivele de investiții “Construire trotuar pe Strada Monumentului, Oraş Boldeşti-Scăeni și "Modernizare Strada Liceului” au fost finalizate în anul 2022 iar celelalte sunt în curs de realizare, finalizarea acestora fiind estimată la data de 31 august 2024.
Prin adresa ADR Sud Muntenia nr.8962/16.05.2023 înregistrată la UAT Oraș Boldești-Scăeni cu nr.10852/19.06.2023 au fost solicitate informații în conformitate cu prevederile OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020. Informațiile solicitate au fost transmise prin adresa 10852/20.06.2023.
Conform adresei ADR Sud Muntenia nr.17.894/06.11.2023 înregistrată la UAT Oraș Boldești-Scăeni cu nr.20568/07.11.2023 referitoare la prevederile Instructiunii AMPOR nr. 207/31.10.2023, pentru proiectele nefinalizate beneficiarii vor iniția în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până cel mai târziu la data de 31.12.2024.
Pentru a putea semna actul adițional de prelungire a contractului de finanțare se impune inițierea în regim de urgență a unui proiect de hotărâre, document obligatoriu solicitat în Instrucțiunea nr. 207/31.10.2023.
Odată cu solicitarea de prelungire a duratei este necesară Hotărârea Consiliului Local privind aprobarea finalizării proiectului și a cheltuielilor estimate legate de acesta, în vederea asigurării funcționalității sale.
Supun spre aprobarea Consiliului Local, prezentul proiect de hotărâre, în conformitate cu prevederile:
· Contractului de finanțare nr.6.847/13.04.2021 încheiat între Ministerul Dezvoltării, Lucrărilor Publice și Administrației, în calitate de Autoritate de Management pentru Programul Operațional Regional 2014-2020, Organismul Intermediar Agenția pentru Dezvoltare Regională Sud Muntenia și UAT Orașul Boldești-Scăeni.
· art.3 lit. j) și art.17 din Ordonanța de Urgență a Guvernului nr.36/2023;
· corespondența cu AM/OI POR (adresa ADR Sud Muntenia nr.17.894/06.11.2023 înregistrată la UAT Oraș Boldești-Scăeni cu nr.20568/07.11.2023);
· Ordonanței de urgenţă nr. 57 din 3 iulie 2019 privind Codul administrativ;
	Faţă de cele mai sus prezentate propun aprobarea noii durate de implementare până cel mai târziu în data de 31.12.2024 și a cheltuielilor estimate aferente finalizării proiectului cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, finanțat în cadrul Programului Operațional Regional 2014-2020.
	Având în vedere necesitatea încheierii Actului Adițional de prelungire a contractului de finanțare după data de 31.12.2023, se impune dezbaterea și adoptarea de urgență a proiectului mai sus menționat.


În speranţa aprobării, vă mulţumesc anticipat !



PRIMAR,
BUCUROIU CONSTANTIN
Consiliului Local al Oraşului Boldeşti-Scăeni

